hotchpotch/miracl-hf-unified huggingface dataset:
โฮปฟอร์เฮตินาว: อะโกลบอลเบเนฟิตฟอร์เอิร์ธเควกรีลีฟ
โฮปฟอร์เฮตินาว: อะโกลบอลเบเนฟิตฟอร์เอิร์ธเควกรีลีฟ () เป็นรายการโทรทัศน์เพื่อหาทุนบริจาคการกุศลเพื่อช่วยเหลือผู้ประสบภัยเหตุการณ์แผ่นดินไหวในเฮติ ที่กำหนดออกอากาศวันที่ 22 มกราคม ค.ศ. 2010 โดยจัดคอนเสิร์ตการกุศลใน 3 ที่คือเวทีลอนดอน เวทีลอสแอนเจลิส เวทีนครนิวยอร์ก และยังมีการรายงานสดจากเฮติ โดยมีศิลปินและผู้มีชื่อเสียงมาร่วมงานอย่าง มาดอนน่า, บียอนเซ่ โนวส์, คริสติน่า อากีเลร่า, สติง, โบโน, ดิเอดจ์, จัสติน ทิมเบอร์เลก, อลิเชีย คียส์, บรูซ สปริงส์ทีน, เดฟ แมททิวส์, คีธ เออร์เบิน, เชอรีล โครว์, โคลด์เพลย์, เทย์เลอร์ สวิฟต์, เจนนิเฟอร์ ฮัดสัน, แมรี เจ. ไบลจ์, เจย์-ซี, ริฮันน่า, ชาคีร่า, สตีวี วันเดอร์, แอชลีย์ ทิสเดล, เอลเลน เดอจีเนเรส, โทบีย์ แม็กไกวร์, โซ ซัลดานา, เจสัน เบตแมน, เบน แอฟเฟล็ก และลีโอนาโด ดิคาปริโอ
ไวเคลฟ ฌอง รับหน้าที่เป็นพิธีกรคอนเสิร์ตในนิวยอร์ก จอร์จ คลูนีย์เป็นพิธีกรในลอสแอนเจลิส และแอนเดอร์สัน คูเปอร์เป็นพิธีกรในเฮติ โดยรายการนี้ประกาศผ่านทางเครือข่ายเอ็มทีวีในสหรัฐอเมริกาเมื่อวันที่ 15 มกราคม ค.ศ. 2010 สามวันหลังเกิดเหตุการณ์แผ่นดินไหวเมื่อวันที่ 12 มกราคม ค.ศ. 2010 ถือเป็นรายการหาเงินบริจาคที่มีการแพร่ภาพกว้างขวางที่สุดในประวัติศาสตร์ กำหนดออกฉายวันที่ 22 มกราคม ค.ศ. 2010 เวลา 2 ทุ่ม (ET/PT) ทางกลุ่มช่องของเอ็มทีวี (เอ็มทีวี วีเอชวัน บีอีที และซีเอ็มที) และออกอากาศทางช่องเอบีซี, ซีบีเอส, ฟ็อกซ์, เอ็นบีซี, พีบีเอส, เดอะซีดับเบิลยู, ซีเอ็นเอ็น, ซีเอ็นเอ็นอินเตอร์เนชันนอล, ทีเอ็นที, บราโว (สหรัฐอเมริกา), ออกซิเจน, อี!, สไตล์เนตเวิร์ก, จีโฟร์, ฟิวส์ทีวี, รีลซ์แชนเนล, เอ็มแอลบีเนตเวิร์ก, เคอร์เรนต์ทีวี, ดิสคัฟเวอรีเฮลท์, เอชบีโอ (เฉพาะช่องหลัก) และเนชันนอลจีโอแกรฟิกแชนนอล
ชีวิตมหัศจรรย์ ทรูแมน โชว์
ชีวิตมหัศจรรย์ ทรูแมน โชว์ ชื่อภาษาไทยของภาพยนตร์ฮอลลีวู้ดเรื่อง The Truman Show ออกฉายที่สหรัฐอเมริกาเมื่อวันที่ 5 มิถุนายน ค.ศ. 1998 เข้าฉายในประเทศไทยในปลายปีเดียวกัน นำแสดงโดย จิม แคร์รี, ลอร่า ลินนีย์, เอ็ด แฮร์ริส, นาตาชา แมคเอลฮอล กำกับการแสดงโดย ปีเตอร์ เวียร์
ทรูแมน เบอร์แบงค์ (จิม แคร์รี) เป็นหนุ่มชาวอเมริกันธรรมดา ๆ คนหนึ่ง ที่มีวิถีชีวิตปกติสุข เขามีภรรยาที่แสนดี (ลอร่า ลินนีย์) ที่เป็นนางพยาบาล เป็นคู่ชีวิต แต่แล้ววันหนึ่ง ก็มีไฟที่ใช้ในสตูดิโอตกลงมาจากฟ้า เขาจึงตั้งข้อสงสัย ต่อมาเขาได้พบความผิดปกติขึ้นเรื่อย ๆ ในชีวิตประจำวันของเขา แต่คนรอบข้างเขาไม่ว่าจะเป็นพ่อแม่ ภรรยาหรือเพื่อน ๆ ก็พยายามปลอบใจว่าไม่มีอะไร จนกระทั่งวันหนึ่ง ทรูแมนได้พบกับ ลอเรน ซิลเวียร์ (นาตาชา แมคเอลฮอล) อดีตคนรัก เธอพยายามบอกทรูแมนว่า ชีวิตของเขานั้นไม่ใช้คนธรรมดา แต่แล้วเธอก็ดูเหมือนถูกคุกคามจากกลุ่มคนลึกลับ จนในที่สุด ทรูแมนก็พบว่า ชีวิตของเขานั้นเป็นเพียงตัวละครตัวหนึ่งในรายการเรียลลิตี้ที่ชื่อ "Truman Show" ซึ่งเป็นรายการโทรทัศน์ที่มียอดคนดูมากที่สุดในโลก โดยมี คริสตอฟ (เอ็ด แฮร์ริส) เป็นผู้กำกับ ซึ่งได้กำหนดชีวิตให้เขามาตั้งแต่ก่อนเขาจะเกิดซะอีก ซึ่งทำให้ทรูแมนพยายามจะหนีออกจากโลกสมมติใบนี้ให้ได้
The Truman Show เป็นภาพยนตร์ประเภทเรียลลิตี้โชว์ ผสมกับดราม่าและตลก ออกฉายเมื่อกลางปี ค.ศ. 1998 ที่สหรัฐอเมริกา เมื่อฉายแล้วกลับทำรายได้มากกว่า "Godzilla" ภาพยนตร์แอ๊คชั่นไซไฟฟอร์มใหญ่ที่ฉายในปีเดียวกันเสียอีก ซึ่งเมื่อประสบความสำเร็จทางรายได้แล้ว การโปรโมทภาพยนตร์ก็ได้หยิบเอาประเด็นนี้มาใช้ด้วย (ทุนสร้าง 60 ล้านดอลลาร์สหรัฐ 
ทำรายได้เมื่อรวมทั่วโลกแล้ว 264.12 ล้านดอลลาร์สหรัฐ)
ภาพยนตร์มีจุดเด่นอยู่ที่ จิม แคร์รี นักแสดงชาวแคนาดาผู้ซึ่งมีความสามารถพิเศษทำหน้าตาและท่าทางได้ตลกซึ่งไม่มีใครเหมือน ซึ่งในเรื่องนี้นับเป็นการผลิกบทบาทการแสดงครั้งใหญ่ของแคร์รีด้วยการรับบทดราม่า ซึ่งแคร์รีก็แสดงได้ดี แต่ก็ได้รับเสียงวิจารณ์ว่า ยังแสดงได้ติดรูปแบบเดิมเหมือนตลกคาเฟ่
นักแสดงอีกคนที่แสดงได้อย่างเข้มข้น คือ เอ็ด แฮร์ริส ที่รับบท คริสตอฟ ผู้กำกับและอำนวยการสร้างชีวิตทรูแมน ซึ่งเปรียบเสมือนบิดาผู้ให้กำเนิดทรูแมน ซึ่งจากบทนี้ทำให้แฮร์ริสได้รับรางวัลลูกโลกทองคำสาขานักแสดงประกอบชายยอดเยี่ยม และได้มีชื่อเข้าชิงรางวัลออสการ์ในสาขาเดียวกันด้วย และยังได้รับการเสนอชื่อชิงรางวัลประเภทเดียวกันนี้จากหลายรางวัล
ภาพยนตร์ได้รับการวิจารณ์ว่า เขียนบทได้อย่างดี มีแนวความคิดที่ประหลาด โดยการกำหนดให้ชีวิตคน ๆ หนึ่งเป็นเพียงตัวละครในรายการโทรทัศน์ที่มีคนจ้องดูชีวิตของเขาทั่วทั้งโลกมาตลอด ซึ่งชื่อทรูแมน ก็แปลได้ตรงตัวเลยว่า มนุษย์ที่แท้จริง เหมือนกับการเสียดสีชีวิตมนุษย์ในเมืองใหญ่ทั่วไป
ท็อปอวอร์ด 2009
ท็อปอวอร์ด 2009 ()เป็นงานประกาศผลรางวัลต่างๆให้แก่คนบันเทิง โดยนิตยสารทีวีพูลร่วมกับสวนดุสิตโพลล์ งานท็อปอวอร์ด 2009เป็นงานที่มอบรางวัลให้คนบันเทิงโดยดูจากผลงานต่างๆช่วงปีพ.ศ 2552 งานครั้งนี้ได้จัดที่หอประชุมใหญ่ ศูนย์วัฒนธรรมแห่งประเทศไทย เมื่อวันที่ 22 มกราคม พ.ศ. 2553 โดยมีรางวัลทั้งหมด 20 รางวัลดังนี้ (ผู้ชนะพิมพ์ด้วยตัวหนา)
ไวเคลฟ ฌอง
นีลูเซต ไวเคลฟ ฌอง (Neluset Wyclef Jean) เกิดเมื่อวันที่ 17 ตุลาคม ค.ศ. 1972 เป็นนักดนตรีชาวเฮติ-อเมริกัน แร็ปเปอร์ และโปรดิวเซอร์เพลง เคยเป็นสมาชิกวงฟูจีส์
หยิบสิบ
หยิบสิบ เป็นโปรเจ็กท์พิเศษจาก นิธิทัศน์ โปรโมชั่น โดยมี "นิค นิรนาม" (คณิต อุทยานสิงห์) มาร้องเพลงลูกทุ่งที่มีคุณค่าและได้รับความนิยมในอดีตตามความถนัดของตนเอง เป็นอีกโปรเจ็กท์หนึ่งที่ประสบความสำเร็จอย่างสูง โดยในชุดแรกทำยอดขายเกิน 1 ล้านตลับ จนมีอัลบั้มหยิบสิบตามมาอีกสิบชุด ชุดละ 10 เพลง
ในอัลบั้มชุดแรกได้มีการนำเอาบทเพลงลูกกรุงและเพื่อชีวิต มาขับร้องใหม่อีกด้วย โดยทางวงนิรนามรับหน้าที่ทำดนตรีใหม่ทั้งหมด แต่ในอัลบั้มชุดที่ 2 เป็นต้นมา ได้มีการเปลี่ยนตัวผู้ควบคุมการผลิต และเรียบเรียงดนตรีใหม่ทั้งหมดเป็น โชคดี พักภู่ และสมาชิกวงนิรนามเหลือเพียงนิคคนเดียว โดยบทเพลงที่นำมาร้องส่วนใหญ่มาจากต้นฉบับของ สุรพล สมบัติเจริญ ยกเว้นในชุดที่ 3 ที่มีการนำบทเพลงจากศิลปินชาติลาว มาทำใหม่ในสไตล์ดนตรีซูเปอร์ฮิต
ในปี พ.ศ. 2553 แฟต เรดิโอ ได้นำชื่อผลงานและชื่อศิลปินเป็นแนวคิดในการจัดคอนเสิร์ต แฟต ไลฟ์ ครั้งที่ 10 "เหยียบสิบ" โดยในการประชาสัมพันธ์จะไม่มีการเผยชื่อศิลปินโดยตรง แต่จะใช้คำใบ้ซึ่งเป็นเอกลักษณ์ของศิลปินคนวงนั้นๆ ตามชื่อ "นิรนาม" และงานแถลงข่าวศิลปินที่ร่วมงานจะสวมหน้ากากหน้านิค นิรนาม บนเวที
การสังเคราะห์นิวเคลียส
การสังเคราะห์นิวเคลียส () คือกระบวนการในการสร้างนิวเคลียสของอะตอมใหม่ขึ้นจากนิวคลีออนเดิมที่มีอยู่ก่อนแล้ว (โปรตอนและนิวตรอน) เชื่อว่านิวคลีออนดั้งเดิมเองนั้นกำเนิดขึ้นจากการรวมตัวของควาร์ก-กลูออนพลาสมาในเหตุการณ์บิกแบงขณะที่มันมีอุณหภูมิเย็นลง 2 ล้านล้านองศา ไม่กี่นาทีหลังจากนั้น จากเพียงโปรตอนและนิวตรอนจึงได้เกิดเป็นนิวเคลียสของลิเทียมและเบอริลเลียม (ที่เลขมวล 7) แต่ก็มีเพียงจำนวนน้อยมาก จากนั้นกระบวนการฟิวชั่นจึงหยุดลงเมื่ออุณหภูมิและความหนาแน่นลดต่ำลงอย่างรวดเร็วจากการที่เอกภพขยายตัวออก กระบวนการแรกสุดของการสังเคราะห์นิวเคลียสดั้งเดิมนี้อาจเรียกชื่อว่า นิวคลีโอเจเนซิส ก็ได้
สำหรับการเกิดการสังเคราะห์นิวเคลียสในลำดับถัดมาของอะตอมธาตุหนัก เกิดขึ้นได้หลังจากการระเบิดของดาวฤกษ์มวลมากและซูเปอร์โนวาในช่วงเวลาเดียวกัน ตามหลักการของทฤษฎีนี้ ไฮโดรเจนและฮีเลียมจากบิกแบง (รวมถึงอิทธิพลจากความหนาแน่นของสสารมืด) ควบรวมกันกลายเป็นดาวฤกษ์ยุคแรกในราว 500 ล้านปีหลังจากบิกแบง ธาตุที่เกิดในช่วงการสังเคราะห์นิวเคลียสของดาวฤกษ์มีเลขอะตอมตั้งแต่ 6 (คาร์บอน) ไปจนถึงอย่างน้อย 98 (แคลิฟอร์เนียม) ซึ่งสามารถตรวจจับได้ในเส้นสเปกตรัมของซูเปอร์โนวา การเกิดซินทีสิสของธาตุหนักเหล่านี้เกิดได้ทั้งจากปฏิกิริยานิวเคลียร์ฟิวชั่น หรือจากนิวเคลียร์ฟิชชั่น และบางครั้งก็มีการสลายปลดปล่อยอนุภาคเบตาเกิดขึ้นด้วย
หลุมดำมวลปานกลาง
หลุมดำมวลปานกลาง (; IMBH) คือหลุมดำที่มีมวลมากกว่าหลุมดำจากดาวฤกษ์ (หลักสิบเท่าของมวลดวงอาทิตย์) อย่างเห็นได้ชัด แต่ก็น้อยกว่าหลุมดำมวลยวดยิ่งอยู่มาก (หลายล้านเท่าของมวลดวงอาทิตย์)
หลักฐานการมีอยู่ของหลุมดำประเภทนี้ค่อนข้างน้อยเมื่อเทียบกับหลุมดำอีกสองประเภท มีการค้นพบแห่งกำเนิดรังสีเอ็กซ์ที่สว่างอย่างยิ่ง (ultra-luminous X ray source; ULX) ในดาราจักรใกล้เคียงที่น่าสงสัยว่าจะเป็นหลุมดำมวลปานกลาง ขนาดของมวลอยู่ระหว่าง 100-1,000 เท่าของมวลดวงอาทิตย์ แหล่งกำเนิดรังสีเอ็กซ์ชนิดนี้ตรวจพบอยู่ในย่านกำเนิดดาวฤกษ์ (เช่น ดาราจักรดาวระเบิด M82) และน่าจะมีความเกี่ยวข้องกับกระจุกดาวอายุน้อยหลายแห่งซึ่งสังเกตพบในย่านเดียวกัน อย่างไรก็ดีเพียงการตรวจจับมวลที่มีการเปลี่ยนแปลงโดยการวิเคราะห์สเปกตรัมแสงของดาวคู่ ก็สามารถเผยถึงการมีอยู่ของหลุมดำมวลปานกลางว่าเป็นการพอกพูนมวลของ ULX ได้
เจอร์รี หยาง
คำสำคัญ "เจอร์รี หยาง" สามารถหมายถึง
เน็กซ์ท็อปโมเดล (รายการโทรทัศน์ประเทศกรีซ)
เน็กซ์ท็อปโมเดล () เป็นรายการเรียลลิตี้โชว์ค้นหาสุดยอดนางแบบของประเทศกรีซ โดยได้ซื้อลิขสิทธิ์มาจากรายการอเมริกาส์เน็กซต์ท็อปโมเดล ออกอากาศผ่านทางสถานีโทรทัศน์ช่อง ANT1 ออกอากาศครั้งแรกเมื่อวันที่ 12 ตุลาคม ค.ศ. 2009 และออกอากาศครั้งสุดท้ายเมื่อวันที่ 11 ตุลาคม ค.ศ. 2010
"วันออกอากาศ: 12 ตุลาคม 2009"
"วันออกอากาศ: 19 ตุลาคม 2009"
"วันออกอากาศ: 26 ตุลาคม 2009"
"วันออกอากาศ: 2 พฤศจิกายน 2009"
"วันออกอากาศ: 9 พฤศจิกายน 2009"
"วันออกอากาศ: 16 พฤศจิกายน 2009"
"วันออกอากาศ: 23 พฤศจิกายน 2009"
"วันออกอากาศ: 30 พฤศจิกายน 2009"
"วันออกอากาศ: 7 ธันวาคม 2009"
"วันออกอากาศ: 14 ธันวาคม 2009"
"วันออกอากาศ: 21 ธันวาคม 2009"
"วันออกอากาศ: 4 มกราคม 2010"
คนแรกที่ถูกเรียกชื่อ :ไอโอน่า
สองคนสุดท้าย :ดีมีตรา และ อธีนา
ผู้ถูกคัดออก :อธีนา
ช่างถ่ายภาพ : 
แขกรับเชิญพิเศษ :
"วันออกอากาศ: 11 มกราคม 2010"
"วันออกอากาศ: 18 มกราคม 2010"
"วันออกอากาศ: 25 มกราคม 2010"
"วันออกอากาศ: 1 กุมภาพันธ์ 2010"
"วันออกอากาศ: 8 กุมภาพันธ์ 2010"
กีฬามหาวิทยาลัยแห่งประเทศไทย ครั้งที่ 39
กีฬามหาวิทยาลัยแห่งประเทศไทย ครั้งที่ 39 เป็นการแข่งกีฬาของนิสิตนักศึกษาในระดับอุดมศึกษาในประเทศไทย จัดการแข่งขันระหว่างวันที่ 1-11 พฤษภาคม พ.ศ. 2555 (เดิมกำหนดจัดระหว่างวันที่ 14-24 มกราคม แต่ด้วยอุทกภัยในพื้นที่กรุงเทพมหานครและภาคกลาง ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) ในครั้งนี้มหาวิทยาลัยสงขลานครินทร์เป็นเจ้าภาพ โดยเป็นครั้งที่สองที่มหาวิทยาลัยเป็นเจ้าภาพ แต่เป็นครั้งแรกที่มหาวิทยาลัยใช้วิทยาเขตหาดใหญ่เป็นศูนย์แข่งขันหลัก
มหาวิทยาลัยสงขลานครินทร์ ได้เตรียมการในการจัดการแข่งขัน โดยปรับปรุงและสร้างอาคารกีฬาเพื่อรองรับ ได้แก่ อาคารยิมเนเซียมใหม่ ขยายคอร์ทเทนนิสจาก 3 เป็น 6 คอร์ท ปรับปรุงสนามฟุตบอลทั้งสองสนามให้มีลู่วิ่งมาตรฐานสากล เพิ่มอัฒจันทร์ ปรับปรุงคบเพลิง และสร้างสระว่ายน้ำแห่งใหม่ โดยทั้งหมดจะแล้วเสร็จในเดือนมกราคม 2555
นอกจากนี้ทางมหาวิทยาลัยได้จัดการประชุมวิชาการเรื่อง "มหาวิทยาลัย: สรวงสวรรค์แห่งการกีฬา" (Universities : Sports Heaven) เพื่อเป็นเวทีในการแลกเปลี่ยนเรียนรู้และประสบการณ์ด้านการกีฬา การสร้างเสริมสุขภาพ และเผยแพร่ผลงานวิชาการ งานวิจัยด้านการกีฬา โดยกำหนดประชุม ณ อาคารเรียนและปฏิบัติการพื้นฐานทางวิทยาศาสตร์ คณะวิทยาศาสตร์
ตราสัญลักษณ์การแข่งขันกีฬามหาวิทยาลัยแห่งประเทศไทย ครั้งที่ 39 เป็นรูปลายเส้นดอกศรีตรัง ดอกไม้ประจำมหาวิทยาลัย กลีบดอกสีม่วงฟ้า ก้านดอกสีแดง เหลืองทอง ดำ ฟ้าน้ำทะเล และชมพู ส่วนสัญลักษณ์นำโชคในกีฬามหาวิทยาลัยครั้งนี้คือ นกเงือกปากย่น พบได้ในป่าฮาลาบาลา จังหวัดนราธิวาส มีความสำคัญในการช่วยสร้างสมดุลในระบบนิเวศ โดยตราสัญลักษณ์และสัญลักษณ์นำโชค ออกแบบโดย อาจารย์สุดารัตน์ สุกาพัฒน์ อาจารย์ประจำสาขาวิชาศิลปะประยุกต์ คณะศิลปกรรมศาสตร์ ส่วนเพลงประจำการแข่งขันคือเพลง "มาร์ชสงขลานครินทร์" ประพันธ์คำร้องและทำนองโดย นายอนุพงษ์ อมาตยกุล และเพลงประชาสัมพันธ์การแข่งขันคือ "Color United" โดย แทททู คัลเล่อร์
ทางมาหวิทยาลัยสงขลานครินทร์ได้จัดห้องพักบริการนักกีฬาโดยใช้หอพักนักศึกษาที่มีความจุกว่า 3,000 คน และมีข้อมูลของโรงแรงฃมชั้นนำในอำเภอเหาดใหญ่ ความพร้อมในการเป็นเจ้าภาพกีฬามหาวิทยาลัยแห่งประเทศไทยครั้งที่ 39 “สงขลานครินทร์เกมส์” และมีการปรับปรุงอาคารของคณะศิลปศาสตร์ และเศรษฐศาสตร์เพื่อเป็นที่พักของคณะผู้ตัดสินกรีฑา ทางมหาวิทยาลัยสงขลานครินทร์ เจ้าบ้าน ประกาศเตรียมความพร้อม ต้อนรับทัพนักกีฬาสู่ “สงขลานครินทร์เกมส์ 39” อย่างเต็มที่
สรุปเหรียญการแข่งขัน ได้แก่
กองพันครึกครื้น ท.ทหารคึกคัก
กองพันครึกครื้น ท.ทหารคึกคัก เป็นภาพยนตร์ไทยที่ออกฉายเมื่อวันที่ 25 กุมภาพันธ์ พ.ศ. 2553 เป็นภาพยนตร์แนวตลก กำกับภาพยนตร์โดยโน้ต เชิญยิ้ม (บำเรอ ผ่องอินทรกุล) เขียนบทภาพยนตร์โดยพิง ลำพระเพลิง นำแสดงโดย วราภัทร เพชรสถิตย์,พิชญาภร สุวรรณวุฒิพิจัย, อุ๋ย บูด้าเบส, เอ็ม บูด้าเบส, โต้ง บูด้าเบส, จีรนันท์ ปรีดากุล, ภัคภร พุทธวิบูลย์, ศรัณย์กร ผ่องอินทรกุล, วิชุดา พินดั้ม, โน้ต เชิญยิ้ม, เจี้ยบ เชิญยิ้ม, แจ๊ค เชิญยิ้ม, แบงค์ ผ่องอินทรกุล และ ปลาคราฟ เชิญยิ้ม
เรื่องราวของ จีวร (วราภัทร เพชรสถิตย์) หนุ่มกำพร้าหน้าตาดี ที่หลายคน มักเข้าใจว่าชื่อของเขานั้น เหมือนเกาหลี แต่อันที่จริงแล้วมันมีที่มาจากจีวรพระ ซึ่งพระที่เก็บเขามาเลี้ยงตั้งให้ด้วยความที่เขาเป็นคนสนุกสนาน ร่าเริง ทำให้มองดูว่าเป็นคนขาดๆ เกินๆ ในบางครั้ง และเมื่ออายุเข้าสู่วัยเกณฑ์ทหาร จีวรก็ได้เข้าไปรับใช้ชาติ เขาได้มีกลุ่มเพื่อนทหารที่ผ่านการคัดเลือกรุ่นเดียวกันอย่าง สำอาง(อุ๋ย บูดาเบลส), สุวิทย์ (โต้ง บูดาเบลส), สมจริง (เอ็ม บูดาเบลส) และ ฟ้าแลบ (แจ็ค เชิญยิ้ม) ซึ่งแต่ละคนล้วนเป็นคนที่มองโลกใน แง่ประหลาดๆ ทั้งนั้น แต่สิ่งที่ทำให้พวกเขาอยู่ด้วยกันได้ คือการมองโลกด้วยรอยยิ้ม และหัวเราะเมื่อพวกเขาเข้ามาสู่ค่ายทหาร ทั้งหมดก็ได้พบกับคู่ปรับอย่าง จ่าขม ลมโชย (โน้ต เชิญยิ้ม) ซึ่งเป็นครูฝึกแสนเฮี้ยบและเด็ดขาด จึงมักมีเรื่องกันอยู่เสมอ และระหว่างฝึก จีวรก็ได้มีโอกาสพบเจอกับสาวน้อยคนหนึ่ง นามว่า ยูริ (พิชญาภร สุวรรณวุฒิพิจัย) และกลุ่มเพื่อนๆ ของเธอซึ่งบ้าคลั่ง ในวัฒนธรรมเกาหลีอย่างสุดๆ แต่ ยูริ กลับไม่ปลื้ม จีวร ซักเท่าไหร่ ทำให้จีวรต้องทำทุกอย่างเพื่อจะชนะใจเธอเรื่องราวความรักมาพร้อมกับการฝึกฝนความอดทน กับการเป็นรั้วของชาติของจีวรและผองเพื่อน
น้ำตาฝน
น้ำตาฝน เป็น ซิงเกิล จากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดยเพลงนี้พี่แจ้ได้แต่งจากเหตุการณ์จริงที่เขาได้เห็นคือมีผู้หญิงคนหนึ่งเดินอยู่ข้างถนนขณะฝนตกและได้มีรถคันหนึ่งแล่นผ่านมาแต่ไม่ช่วยเธอเขาจึงนำมาเหตุการณ์นี้มาแต่งเป็นเพลงและเพลงนี้ได้ถูกศิลปินรุ่นใหม่ๆนำมาขับร้อง
เฉิน โหย่วเลี่ยง
เฉิน โหย่วเลี่ยง ประสูติเมื่อปี ค.ศ. 1320 ในครอบครัวชาวประมงที่ มณฑลหูเป่ย ต่อมาทรงเข้าร่วมกับกบฏโพกผ้าแดงและได้สังหารผู้เป็นหัวหน้า
และทรงตั้งพระองค์ขึ้นเป็นหัวหน้าสืบต่อมา
ต่อมาในปี ค.ศ. 1357 ทรงสถาปนาพระองค์ขึ้นเป็น กษัตริย์แห่งฮั่น ที่ เจียงโจว และในปีต่อมาทรงสถาปนาพระองค์ขึ้นเป็น จักรพรรดิ สวรรคตเมื่อวันที่ 20 สิงหาคม ค.ศ. 1363 ขณะพระชนม์เพียง 43 พรรษา
นิทรรศการศิลปะแห่งปารีส
นิทรรศการศิลปะแห่งปารีส (, ) ที่เริ่มขึ้นเมื่อปี ค.ศ. 1725 เป็นงานนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส ระหว่างปี ค.ศ. 1748 ถึงปี ค.ศ. 1890 งานนิทรรศการศิลปะแห่งปารีสประจำปีหรือปีละสองครั้งถือกันว่าเป็นงานนิทรรศการศิลปะที่สำคัญของโลกตะวันตก ตั้งแต่ปี ค.ศ. 1881 ผู้จัดงานแสดงก็เปลี่ยนมือไปเป็นสมาคมศิลปินแห่งฝรั่งเศส (Société des Artistes Français)
ใน 1900 ประติมากรอิตาลี จิโอวานนี่มาร์ติ De พำนักอยู่ในกรุงปารีสได้รับรางวัลเป็นครั้งแรกที่ได้รับรางวัลพิเศษของร้านกับการทำงานของรูปปั้นบรอนซ์สิทธิ " "เลอPêcheurเด criquets" " (ตั๊กแตนชาวประมง)
พารัน
พารัน (; ) เป็นศิลปินบอยแบนด์จากประเทศเกาหลีใต้ ประกอบด้วยสมาชิก 5 คนได้แก่ P.O , A.J. , Ryan , Ace และ Neo ชื่อวง PARAN นั้นแปลว่า ท้องฟ้า มาจากการนำเอาชื่อของสมาชิกแต่ละคนมารวมกัน ได้แก่ P.O , A.J. , Ryan , Ace และ Neo และคำว่า PARAN นั้นยังมีความหมายคล้ายกับคำว่า Big Bang ที่เหมือนกับการแจ้งเกิดโด่งดังเหมือนเสียงระเบิดลูกใหญ่ๆ แล้วก็ยังใช้แทนความหมายของชุดเด็กนักเรียนที่มีสีฟ้าอีกด้วย
ซึ่งหลังจากที่ทั้ง 5 ผ่านการออดิชั่นจนได้กลายเป็นหนึ่งในสมาชิกวง พวกเขาก็ถูกจับให้มาใช้ชีวิตอยู่ร่วมกันเป็นเวลา 2 ปีเพื่อฝึกร้องและซ้อมเต้นอย่างหนัก รวมทั้งยังต้องหัดเรียนพูดภาษาอังกฤษและญี่ปุ่นให้คล่อง เนื่องจากทางต้นสังกัดต้องการให้จะให้พวกเขาโด่งดังในต่างประเทศด้วย และในที่สุดพวกเค้าก็ได้ออกอัลบั้มชุดแรกชื่อว่า 'Paran The First' โดยมีเพลง 'First Love' เป็นเพลงเปิดตัว
ทรินิตี
ทรินิตี () เป็นการทดลองอาวุธนิวเคลียร์ครั้งแรก โดยสหรัฐอเมริกา ในวันที่ 16 กรกฎาคม ค.ศ. 1945 ที่ 35 ไมล์ (56 กม.) ทางตะวันออกเฉียงใต้ของเมืองโซคอร์โร (Socorro) รัฐนิวเม็กซิโก ที่สถานทดสอบทรายขาว (White Sands Proving Ground) กองบัญชาการใกล้กับอัลลาโมกอร์โด (Alamogordo) รัฐนิวเม็กซิโก การทดสอบทรินนิทีใช้อุปกรณ์แบบพลูโทเนียมระเบิดอยู่ภายใน เหมือนกับที่ใช้ในแฟตแมน ซึ่งถูกทิ้งเหนือนะงะซะกิ ประเทศญี่ปุ่น ในวันที่ 9 สิงหาคมปีเดียวกัน ทรินิตีมีแรงระเบิดประมาณ 20 กิโลตันทีเอ็นที
นิทรรศการศิลปะตกรอบ
นิทรรศการศิลปะตกรอบ ( (), ) คือนิทรรศการแสดงงานศิลปะที่ถูกปฏิเสธไม่ให้เข้าแสดงในนิทรรศการศิลปะแห่งปารีส หรือ “ซาลอน” ซึ่งเป็นนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส แต่นิทรรศการศิลปะตกรอบครั้งสำคัญคือนิทรรศการศิลปะตกรอบของปี ค.ศ. 1863
ในช่วงกลางคริสต์ศตวรรษที่ 19 ปารีสเป็นศูนย์กลางของศิลปินทุกสาขาตั้งแต่กวี, จิตรกร, ประติมากร และอื่นๆ ปารีสกลายเป็นสถานที่ที่ต้องไปและเป็นเมืองหลวงของศิลปะของโลก ศิลปินที่ต้องการที่จะสร้างชื่อเสียงก็จะต้องพยายามนำงานเข้าแสดงที่ “ซาลอน” หรือต้องศึกษาในฝรั่งเศส การได้รับเข้าแสดงงานในซาลอนเป็นสิ่งจำเป็นเพื่อการดำรงอยู่ของศิลปิน ชื่อเสียงและอาชีพอาจจะได้รับการชื่นชูหรือได้รับการโจมตีจนเสียหายก็มาจากการได้รับการยอมรับหรือปฏิเสธโดยซาลอน
ราวคริสต์ทศวรรษ 1830 ห้องแสดงภาพในปารีสก็เริ่มจัดงานแสดงศิลปะขนาดเล็ก ซึ่งเป็นงานแสดงส่วนบุคคลของงานที่ได้รับการปฏิเสธโดยคณะกรรมการตัดสินของซาลอน และอันที่จริงแล้วการแสดงศิลปะตกรอบครั้งใหญ่ของปี ค.ศ. 1863 ก็จัดโดยรัฐบาลฝรั่งเศสเอง ในปีนั้นศิลปินทำการประท้วงคณะกรรมการตัดสินของซาลอนที่ปฏิเสธงานถึง 3,000 ชิ้น ซึ่งเป็นจำนวนงานที่ได้รับการปฏิเสธที่สูงกว่าปกติ ประกาศอย่างเป็นทางการกล่าวว่า “เราต้องการที่จะให้ประชาชนเป็นผู้ตัดสินว่าการประท้วงการตัดสินของคณะกรรมการนี้ยุติธรรมหรือไม่ด้วยตนเอง” จักรพรรดินโปเลียนที่ 3 จึงมีพระราชประกาศให้ศิลปินที่ถูกปฏิเสธงานนำงานไปตั้งแสดงในบริเวณที่ติดกับบริเวณที่มีการจัดนิทรรศการศิลปะแห่งปารีสอย่างเป็นทางการได้
นักวิพากษ์ศิลป์และมหาชนต่างก็เย้ยหยันงาน “ตกรอบ” ที่รวมทั้งงานจิตรกรรมที่ในปัจจุบันเป็นงานที่มีชื่อเสียงเช่นงาน “อาหารกลางวันบนลานหญ้า” (Le déjeuner sur l'herbe) โดยเอดวด มาเนท์ และภาพ โดยเจมส์ แม็คนีลล์ วิสต์เลอร์ แต่การแสดงก็ได้รับความสนใจพอที่จะทำให้เกิดการเขียนแนวการเขียนแบบอาวองการ์ดขึ้น จากแรงยุยงของมาเนท์จิตรกรอิมเพรสชันนิสม์ก็เริ่มแสดงงานเขียนนอกนิทรรศการศิลปะแห่งปารีสกันมากขึ้นเริ่มตั้งแต่ปี ค.ศ. 1874 และประสบกับความสำเร็จ หลังจากนั้นก็ได้มีการจัด “นิทรรศการศิลปะตกรอบ” ขึ้นในกรุงปารีสในปี ค.ศ. 1874, ค.ศ. 1875 และ ค.ศ. 1886 จากนั้นความนิยมของงานนิทรรศการศิลปะแห่งปารีสก็เริ่มจะวายลง
คิม โซ-อึน
คิม โซ-อึน (; ; 6 กันยายน 2532 — ) เป็นนักแสดงหญิง มีผลงานการแสดงทั้ง ภาพยนตร์ และ ละครโทรทัศน์ เธอเข้าวงการตั้งแต่ปี 2004 ในภาพยนร์เรื่อง Sassy Guy ต่อมาในปี 2005 เธอได้เริ่มเข้ามาแสดงละครโทรทัศน์บ้าง ในเรื่อง Sisters of the Sea ทางช่อง MBC เธอมีผลงานทั้งทางภาพยนตร์และละครโทรทัศน์มาตลอด จนกระทั่งในปี 2009 เธอได้รับเล่นละครเรื่อง Boys Over Flower ในบทของ "Chu Ga Eul" และยังได้รางวัล นักแสดงหญิงหน้าใหม่ ในงาน KBS Drama Awards 2009 อีกด้วย
ฌ็อง-แบร์ทร็อง อาริสตีด
ฌ็อง-แบร์ทร็อง อาริสตีด () เกิดวันที่ 15 กรกฎาคม ค.ศ. 1953 อดีตประธานาธิบดีแห่งประเทศเฮติ เป็นผู้นำของเฮติคนแรกที่มาจากการเลือกตั้ง โดยดำรงตำแหน่งครั้งแรกเป็นระยะเวลาสั้น ๆ ในปี ค.ศ. 1991 ก่อนจะถูกรัฐประหาร และกลับมาดำรงตำแหน่งอีกครั้งระหว่างปี ค.ศ. 1994 ถึง 1996 และ ค.ศ. 2001 ถึง 2004 ก่อนจะถูกขับออกจากตำแหน่งจากการรัฐประหาร และได้ลี้ภัยไปอยู่ในประเทศแอฟริกาใต้ อาริสตีดได้กล่าวหาว่าสหรัฐอเมริกาเป็นผู้อยู่เบื้องหลังการรัฐประหารครั้งหลังนี้
อาริสตีดจบการศึกษาด้านปรัชญา และเคยเป็นนักบวชโรมันคาทอลิกก่อนจะมาเป็นนักการเมือง ในระหว่างดำรงตำแหน่งประธานาธิบดี เขาถูกกล่าวหาว่าได้ออกคำสั่งกวาดล้างนักการเมืองฝ่ายตรงข้าม ค้ายาเสพติด ฟอกเงิน และคอร์รัปชัน
นีกอลา เดอ ลาร์ฌีลีแยร์
นีกอลา เดอ ลาร์ฌีลีแยร์ (, ฟังเสียง; 10 ตุลาคม ค.ศ. 1656 - 20 มีนาคม ค.ศ. 1746) เป็นจิตรกรชาวฝรั่งเศสของสมัยโรโคโคของคริสต์ศตวรรษที่ 17 และ 18 ผู้มีความเชี่ยวชาญในการเขียนภาพเหมือน
บิดาผู้เป็นพ่อค้านำตัวเดอ ลาร์ฌีลีแยร์ไปเมืองแอนต์เวิร์ปตั้งแต่อายุเพิ่งได้ 3 ขวบ ระหว่างที่เป็นเด็กเดอ ลาร์ฌีลีแยร์ก็ได้ใช้เวลาถึงเกือบสองปีในลอนดอน หลังจากที่กลับมายังแอนต์เวิร์ปและประสบความล้มเหลวในด้านธุรกิจแล้ว เดอ ลาร์ฌีลีแยร์ก็หันไปหาห้องเขียนภาพของกูโบ (Goubeau) เมื่ออายุได้ 18 ปีก็เดินทางไปหาช่องทางทำมาหากินในอังกฤษ เมื่อไปได้ทำความรู้จักและได้รับการจ้างจากเซอร์ปีเตอร์ เลลีเป็นเวลาสี่ปีที่วินด์เซอร์ในบาร์กเชอร์
ความสามารถของเดอ ลาร์ฌีลีแยร์เป็นที่สนใจของพระเจ้าชาลส์ที่ 2 แห่งอังกฤษ ผู้ที่มีพระราชประสงค์ที่จ้างไว้เป็นจิตรกรประจำราชสำนัก แต่การคบคิดไรย์เฮาส์ต่อผู้ถือนิกายโรมันคาทอลิกสร้างความหวาดหวั่นให้แก่เดอ ลาร์ฌีลีแยร์ ผู้ที่ย้ายไปอยู่ปารีส และไปได้รับการชื่นชมจากเลอ เบริง และฟาน เดอร์ มอยเล็น ในที่สุด เดอ ลาร์ฌีลีแยร์ก็เริ่มมีชื่อเสียงมากขึ้น การใช้สีอันสดใสและการเขียนที่เป็นเชิงมีชีวิตชีวาเป็นที่ต้องใจของบุคคลสำคัญในยุคนั้นเป็นอันมาก ไม่ว่าจะเป็นนักแสดง ข้าราชการ และนักเทศน์
ฮันนีโคน
ฮันนีโคน () เป็นเกิร์ลกรุปอาร์แอนด์บีและโซลสัญชาติอเมริกัน ที่มีเพลงโด่งดังที่สุดคือซิงเกิลอันดับ 1 ที่ชื่อ "Want Ads" เป็นศิลปินหญิงกลุ่มแรกของค่ายฮอตแวกซ์เรเคิดส์ ดำเนินงานโดยฮอลแลนด์-โดซิเออร์-ฮอลแลนด์ ที่เขียนและโปรดิวซ์ให้กับค่ายโมทาวน์ในต้นคริสต์ทศวรรษ 1970 หลังจากที่ได้ออกจากค่ายไป
เอดวิน สตาร์
เอดวิน สตาร์ () (21 มกราคม ค.ศ. 1942 - 2 เมษายน ค.ศ. 2003) เป็นนักร้องแนวโซลชาวอเมริกัน สตาร์เป็นที่รู้จักกับผลงานซิงเกิลสังกัดโมทาวน์ ที่โปรดิวซ์โดยนอร์แมน วิตฟิลด์ ที่ชื่อซิงเกิล "War" โด่งดังติดชาร์ตอันดับ 1 ในช่วงคริสต์ทศวรรษ 1970
คิม ไวลด์
คิม ไวลด์ () เกิดเมื่อวันที่ 18 พฤศจิกายน ค.ศ. 1960 ในชิสวิก เวสต์ลอนดอน เป็นนักร้องเพลงป็อปชาวอังกฤษ กวีและผู้ดำเนินรายการโทรทัศน์ เธอมีชื่อเสียงในวงการดนตรีในปี 1981 กับซิงเกิ้ลฮิตแนวนิวเวฟ ที่ชื่อ "Kids in America" ที่ติดอันดับ 2 บนชาร์ตยูเคซิงเกิ้ลส์ชาร์ต เธอโด่งดังในสหรัฐอเมริกา ในปี 1987 หลังจากเธอมีซิงเกิ้ลฮิตติดอันดับ 1 ในเพลงฮิตที่นำเพลงของวงเดอะซูพรีมส์มาทำใหม่ที่ชื่อ "You Keep Me Hangin' On" และตั้งแต่ปี 1998 เธอเริ่มมีอาชีพใหม่เป็นนักจัดสวน ขณะที่ยังคงมีผลงานด้านดนตรีอยู่
พราส
พราคาเซรล ซามูเอล มิเชล (Prakazrel Samuel Michel) หรือเป็นที่รู้จักในชื่อ พราส (Pras) เกิดเมื่อวันที่ 19 ตุลาคม ค.ศ. 1972 เป็นแร็ปเปอร์ชาวเฮติ-อเมริกัน นักแสดง โปรดิวเซอร์ภาพยนตร์ และเป็นสมาชิกวงฮิปฮอปที่ชื่อ เดอะฟูจีส์ ที่ถือเป็นวงที่มีอิทธิพลที่สุดวงหนึ่งในคริสต์ทศวรรษ 1990 กับผลงานชุด "The Score"
มุมทิศ
มุมทิศ ภาคทิศ หรือ แอซิมัท () เป็นการวัดมุมในพิกัดทรงกลม เวกเตอร์จากผู้สังเกต (จุดกำเนิด) ไปยังจุดที่สนใจจะถูกฉายโดยตรง (ตั้งฉาก) ลงบนระนาบอ้างอิง มุมระหว่างเวกเตอร์จากการฉายและเวกเตอร์อ้างอิงบนระนาบอ้างอิงเรียกว่ามุมทิศ
ตัวอย่างของมุมทิศคือการวัดตำแหน่งของดวงดาวบนท้องฟ้า ดาวเป็นจุดที่สนใจ ระนาบอ้างอิงคือขอบฟ้าหรือผิวน้ำ และอ้างอิงเวกเตอร์จากจุดทางทิศเหนือ มุมทิศคือมุมระหว่างจุดทิศเหนือและการฉายตั้งตรงของดาวลงสู่ขอบฟ้า
โดยทั่วไปมุมทิศมีหน่วยเป็นองศา (°) แนวคิดของมุมทิศนำไปประยุกต์ใช้ได้หลากหลาย ทั้งในการเดินเรือ, การวัดตำแหน่งดาว, การทำแผนที่, การทำเหมือง และ การใช้ปืนใหญ่ คำว่า "azimuth" กลายมาจาก คำในภาษาอาหรับ: السمت "as-simt" แปลว่า "ทิศทาง" ซึ่งหมายถึงเส้นทางหรือทิศทางของบุคคลที่หันหน้าออกไป
คำแนะนำและยินยอม
คำแนะนำและยินยอม () หรือ โดยคำแนะนำและยินยอม () เป็นวลีที่มักใช้เป็นถ้อยบัญญัติร่างกฎหมายในหลายระดับทั้งรัฐธรรมนูญและกฎหมายอื่น ๆ
ถ้อยคำเช่นนี้มักใช้ในกรณีที่ประมุขแห่งรัฐมีอำนาจค่อนข้างจำกัดจำเขี่ยในทางปฏิบัติ และมักปรากฏในส่วนปรารภของบทกฎหมายที่ฝ่ายนิติบัญญัติจัดทำขึ้น เช่น ในสหราชอาณาจักร ร่างพระราชบัญญัติจะปรากฏพระราชปรารภว่า
"BE IT ENACTED by the Queen's most Excellent Majesty, by and with the advice and consent of the Lords Spiritual and Temporal, and Commons, in this present Parliament assembled, and by the authority of the same, as follows:"
ซึ่งแปลเป็นไทยได้ว่า
"จึงทรงพระกรุณาโปรดเกล้าโปรดกระหม่อมให้ตราพระราชบัญญัติขึ้นไว้ โดยคำแนะนำและยินยอมของรัฐสภาซึ่งสภาสามัญชนและสภาขุนนางทั้งสองสภาประชุมประกอบกันขึ้นนี้ และโดยอำนาจแห่งรัฐสภานั้น ดังต่อไปนี้"
ถ้อยบัญญัติข้างต้นเน้นย้ำว่า ถึงแม้สมเด็จพระราชินีนาถแห่งสหราชอาณาจักรจะทรงตราพระราชบัญญัติขึ้น แต่ก็มิใช่เป็นการริเริ่มโดยพระองค์เอง รัฐสภาต่างหากที่ตรากฎหมายนี้ขึ้นในทางปฏิบัติ
ในประเทศไทยใช้ถ้อยบัญญัติลักษณะเดียวกับของสหราชอาณาจักร เช่น พระราชบัญญัติทั้งหลายจะปรากฏพระราชปรารภตอนหนึ่งว่า
"จึงทรงพระกรุณาโปรดเกล้าโปรดกระหม่อมให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้"
ซูเปอร์เซนไทแบทเทิล ไดซ์โอ
ซูเปอร์เซนไทแบทเทิล ไดซ์โอ () ผลิตโดยบริษัทบันได เป็นเกมส์ต่อสู้ในรูปแบบเกมตู้ผสมการ์ดเกมดาต้าการ์ดดัส โดยได้นำตัวละครจากซีรีส์ขบวนการนักสู้ทั้ง 34 ขบวนการเข้าไว้ด้วยกันเริ่มเปิดใช้บริการเล่นครั้งแรกเมื่อวันที่ 4 มีนาคม ค.ศ. 2010 โดยเปิดระบบการเล่นด้วยกันถึง 6 รุ่น
ในปี ค.ศ. 2011 ไดซ์โอ ได้เพิ่มระบบและขยายรูปแบบเกมส์ออกไปอีกแขนงหนึ่ง โดยมีชื่อเรียกว่า ซูเปอร์เซนไทแบทเทิล ไดซ์โอ DX (ดีลักซ์) () โดยเริ่มเปิดบริการเล่นในเดือนกุมภาพันธ์
โคบาโตะ
โคบาโตะ สาวน้อยลึกลับผู้อ่อนต่อโลกและมองโลกในแง่ดีเสมอ เธอต้องมาทำภารกิจเยียวยาบาดแผลในใจของผู้คน เพื่อเติมเต็มสิ่งที่เรียกว่า "คอมเปโตะ" ให้เต็มขวด และเมื่อสำเร็จเธอจะได้ไปยังสถานที่ที่เธอต้องการ โดยภารกิจนี้เธอจะมีพี่เลี้ยง ซึ่งเป็นตัวแทนของคุณพ่อ เป็นตุ๊กตาหมาสีฟ้า น่ารักน่าเอ็นดู แต่ดุ และ โหด เข้มงวดกับโคบาโตะมาก มีนามว่า อิโอเรียวงิซัง
ซูเปอร์เซนไท V ซินีมา
ซูเปอร์เซ็นไต V ซินีม่า () เป็นภาพยนตร์ตอนพิเศษที่วางจำหน่ายเฉพาะวิดีโอและ DVD จากซีรีส์โทรทัศน์ชุดซูเปอร์เซ็นไตซีรีส์ ผลิตโดยบริษัทโตเอะ เริ่มต้นตั้งแต่ปี ค.ศ. 1995
ซูเปอร์เซ็นไต V ซินีมามีเนื้อหารูปแบบหลักคือการพบกันระหว่างของ 2 ซูเปอร์เซ็นไต โดยให้ขบวนการในปัจจุบันร่วมมือกับขบวนการกลุ่มที่แล้วในอดีตเพื่อปกป้องสันติสุขจากความชั่วร้าย โดยรูปแบบดังกล่าวมาจาก แจ็คเกอร์ เด็นเงคิไท VS โกเรนเจอร์ ที่เคยฉายในปีค.ศ. 1975 ซึ่งได้รับอิทธิพลจากภาพยนตร์เรื่องนี้มาจนถึงปี 2008 ในปี 2010 ได้ปรับเปลี่ยนรูปแบบจากที่มีรูปแบบ การพบกันระหว่างของ 2 ขบวนการ มาเป็นตอนพิเศษของซีรีส์ขบวนการเรื่องต่างๆ แทน
ซูเปอร์เซ็นไต VS ซีรีส์ เกคิโจ () (SUPER SENTAI VERSUS SERIES THEATER) เป็นภาพยนตร์โทคุซัทสึในซีรีส์ขบวนการนักสู้โดยได้เป็นการเฉลิมฉลองครบรอบ 35 ปีของการออกอากาศและระยะเวลาของภาพยนตร์ซีรีส์ขบวนการนักสู้ซึ่งได้นำ ซูเปอร์เซนไท V ซินีมา ของซีรีส์ต่างๆทั้งหมดมาออกอากาศทางโทรทัศน์โดยพิธีกรคือนักแสดงจากเรื่องโกเซย์เจอร์ ออกอากาศทุกวันอาทิตย์เวลา 6.30 น. ทางสถานีโทรทัศน์ทีวีอาชาฮิ โดยออกอากาศครั้งแรกเมื่อวันที่ 23 พฤษภาคม ค.ศ. 2010 และสิ้นสุดออกอากาศเมื่อวันที่ 26 ธันวาคม ปีเดียวกัน
นางไม้ (ภาพยนตร์ พ.ศ. 2552)
นางไม้ เป็นภาพยนตร์ไทยผลงานร่วมทุนระหว่าง ไฟว์สตาร์ โปรดักชั่น และ ฟอร์ทิสซิโม่ ฟิล์ม ออกฉายวันที่ 1 กรกฎาคม พ.ศ. 2552 กำกับโดยเป็นเอก รัตนเรือง นำแสดงโดยวนิดา เติมธนาภรณ์, นพชัย ชัยนาม, ชมะนันท์ วรรณวินเวศร์ ภาพยนตร์ได้รับการคัดเลือกให้เข้าฉายในเทศกาลภาพยนตร์เมืองคานส์ปี 2552 ในสาขา UnCertain Regard หรือ หนังที่น่าจับตามอง ภาพยนตร์ได้รับรางวัลคมชัดลึก อวอร์ด ครั้งที่ 7 สาขาบทภาพยนตร์ยอดเยี่ยมและสาขาผู้กำกับยอดเยี่ยม
จ๊ะเอ๋ โกยแล้วจ้า
จ๊ะเอ๋ โกยแล้วจ้า เป็นภาพยนตร์ไทย ออกฉายเมื่อวันที่ 29 ตุลาคม พ.ศ. 2552 กำกับโดย นะติ พันธุ์มณี เขียนโดยนะติ พันธุ์มณี นำแสดงโดยตรีชฎา มาลยาภรณ์ และเสกสรร สุทธิจันทร์
แอนดราส
ในปิศาจวิทยา แอนดราส() เป็นมาควิสแห่งนรกผู้มีอสูรใต้บังคับบัญชา 30 กอง ในบท "อาร์สโกเอเทีย" จากหนังสือกุญแจย่อยของโซโลมอน ระบุถึงแอนดราสเป็นปิศาจตนที่ 63 ส่วน "ซูโดโมนาร์เชีย แดโมนัม" ระบุถึงเป็นตนที่ 54
แอนดาสมีลักษณะเป็นเทวทูตมีปีก แต่ส่วนหัวจะเป็นนกฮูกหรือนกเรเวน ขี่สุนัขป่าสีดำและถือดาบอันคมกริบซึ่งส่องแสงเป็นประกาย บางครั้งแอนดราสจะปรากฏตัวเมื่อมนุษย์ทะเลาะเบาะแว้งกันและทำให้ความบาดหมางรุนแรงยิ่งขึ้น
ผู้อัญเชิญแอนดราสจะสามารถใช้ให้แอนดราสไปสังหารศัตรูได้ แต่แอนดราสนั้นเป็นปิศาจที่ดุร้ายอย่างมาก หากผู้อัญเชิญไม่ระมัดระวังและประกอบพิธีผิดพลาดก็จะถูกแอนดราสฆ่าตายเสียเอง แอนดราสยังจะพยายามหลอกล่อให้ผู้อัญเชิญก้าวออกมานอกวงเวทซึ่งใช้ป้องกันตัวเพื่อฆ่าทิ้งอยู่เสมออีกด้วย
ทรีโอ!ทรี
ทรีโอ!ทรี () เป็นกลุ่มดนตรีอเมริกันจากเบาล์เดอร์ รัฐโคโลราโด ก่อตั้งวงในปี 2004 ตั้งชื่อตามรหัสโทรศัพท์เลข 303 ที่ครอบคลุมพื้นที่ของเบาล์เดอร์ เช่นเดียวกับเขตเมืองเดนเวอร์ วงเป็นที่รู้จักกับซิงเกิลฮิต "Don't Trust Me" ที่ติดอันดับ 7 ในสหรัฐอเมริกา และซิงเกิล "Starstrukk" ที่มีเคที เพอร์รีมาร่วมร้อง ติดท็อป 10 ในสหราชอาณาจักร ไอร์แลนด์ ฟินแลนด์และออสเตรเลีย
พาราลิมปิกฤดูร้อน 2012
พาราลิมปิกฤดูร้อน 2012 () หรือการแข่งขันกีฬาพาราลิมปิกฤดูร้อนครั้งที่ 14 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่ลอนดอน สหราชอาณาจักร ระหว่างวันที่ 29 สิงหาคม ถึง 9 กันยายน พ.ศ. 2555
ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 2016
พาราลิมปิกฤดูร้อน 2016 (โปรตุกีส บาซิเลียน: "Jogos Paralímpicos de Verão de 2016") หรือการแข่งขันกีฬาพาราลิมปิกฤดูร้อนครั้งที่ 15 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่เมืองริโอ เดอ จาเนโร ประเทศบราซิล ระหว่างวันที่ 7 กันยายน ถึง 18 กันยายน พ.ศ. 2559
ในพาราลิมปิกครั้งนี้ เป็นครั้งที่สามารถเก็บเหรียญได้มากที่สุดของไทย โดยการคว้า 6 เหรียญทอง 6 เหรียญเงิน 6 เหรียญทองแดง โดยสถิติก่อนหน้านี้คือ พาราลิมปิกฤดูร้อน 2000 ณ ซิดนีย์ ประเทศออสเตรเลีย
มีการประกาศผลเมืองที่ได้เป็นเจ้าภาพเมื่อวันที่ 2 ตุลาคม พ.ศ. 2552 ในการประชุมคณะกรรมการโอลิมปิกสากล สมัยที่ 121 ที่กรุงโคเปนเฮเกน ประเทศเดนมาร์ก โดยการประชุมครั้งนี้มีประมุขแห่งรัฐและผู้นำรัฐบาลประเทศที่เสนอตัวเป็นเจ้าภาพเดินทางเพื่อร่วมเสนอแผนขั้นสุดท้ายก่อนลงคะแนนครบทุกประเทศ ได้แก่ สมเด็จพระราชาธิบดีควน การ์โลสที่ 1 และสมเด็จพระราชินีโซเฟีย พระมหากษัตริย์สเปน ยุกิโอะ ฮะโตะยะมะ นายกรัฐมนตรีญี่ปุ่น ประธานาธิบดีบารัก โอบามาแห่งสหรัฐอเมริกา พร้อมมิเชล โอบามา สุภาพสตรีหมายเลขหนึ่ง และลูอิซ อีนาซีอู ลูลา ดา ซิลวา ประธานาธิบดีบราซิล การประกาศผลมีขึ้นในเวลาประมาณ 18.30 น. ตามเวลาท้องถิ่นการแข่งขันกีฬาพาราลิมปิกครั้งนี้ มีกีฬาที่จัดแข่งขันทั้งสิ้น 22 ชนิด โดยมีกีฬาที่ได้รับการบรรจุใหม่ในครั้งนี้เพิ่มอีก 2 ชนิดคือ กีฬาเรือแคนูและไตรกีฬา
ประเทศที่จะเข้าร่วมแข่งขันกีฬาพาราลิมปิกครั้งนี้ โดยมีนักกีฬาที่ผ่านรอบคัดเลือกเพื่อเข้าแข่งขันในรอบสุดท้ายแล้ว ดังนี้
(ดูตารางเหรียญแบบสมบูรณ์ที่ สรุปเหรียญการแข่งขันพาราลิมปิกฤดูร้อน 2016.)
ผู้ที่ได้สิทธิ์ถ่ายทอดสดพาราลิมปิกฤดูร้อน 2016 ในประเทศไทยนั้นคือ เอไอเอส โดยถ่ายทอดสดผ่านแอปพลิเคชัน เอไอเอสเพลย์ และ เอไอเอสเพลย์บ็อก
ฟุตบอลโลก 1934
ฟุตบอลโลก 1934 () เป็นการแข่งขันฟุตบอลโลกครั้งที่ 2 ที่ประเทศอิตาลีที่จัดขึ้นระหว่างวันที่ 27 พฤษภาคมถึง 10 มิถุนายน ค.ศ. 1934 อิตาลีได้รับเลือกเป็นประเทศเจ้าภาพจากฟีฟ่าในการประชุมที่สต็อกโฮล์มเมื่อเดือนตุลาคม ค.ศ. 1930 เป็นฟุตบอลโลกครั้งแรกที่มีการแข่งขันในรอบคัดเลือก มีทีมชาติที่เข้าแข่ง 32 ทีมและคัดเหลือ 16 ทีมในรอบสุดท้าย อิตาลีเป็นแชมป์การแข่งขันครั้งนี้โดยชนะเชโกสโลวาเกียในรอบชิงชนะเลิศ 2-1
โดยในครั้งนี้ กล่าวกันว่า เบนิโต มุสโสลินี ผู้นำของอิตาลีในระบอบฟาสซิสต์ มีคำสั่งให้อิตาลีต้องได้แชมป์ เพื่อเป็นหน้าเป็นตาให้แก่ตนเอง
Replay:
Replay:
พาราลิมปิกฤดูร้อน 1960
พาราลิมปิกฤดูร้อน 1960 () หรือการแข่งขันกีฬาพาราลิมปิกฤดูร้อนครั้งที่ 1 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โรม อิตาลี ระหว่างวันที่ 18 กันยายน ถึง 25 กันยายน พ.ศ. 2503
ฟุตบอลโลก 1938
ฟุตบอลโลก 1938 ()เป็นการแข่งขันฟุตบอลโลกครั้งที่ 3 ที่ประเทศฝรั่งเศสที่จัดขึ้นระหว่างวันที่ 4 มิถุนายน ถึง 19 มิถุนายน ค.ศ. 1938 ฝรั่งเศสได้รับเลือกเป็นประเทศเจ้าภาพจากฟีฟ่าเมื่อเดือนสิงหาคม ค.ศ. 1934 โดยในการแข่งขันครั้งนี้ทีมอิตาลีเป็นผู้ชนะการแข่งขัน ชนะฮังการี 4-2 ในนัดตัดสิน
พาราลิมปิกฤดูร้อน 1964
พาราลิมปิกฤดูร้อน 1964 () หรือการแข่งขันกีฬาพาราลิมปิกฤดูร้อนครั้งที่ 2 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โตเกียว ประเทศญี่ปุ่น ระหว่างวันที่ 3 พฤศจิกายน ถึง 12 พฤศจิกายน พ.ศ. 2507
ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1968
พาราลิมปิกฤดูร้อน 1968 () หรือการแข่งขันกีฬาพาราลิมปิกฤดูร้อนครั้งที่ 3 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่Tel Aviv ประเทศอิสราเอล ระหว่างวันที่ 4 พฤศจิกายน ถึง 13 พฤศจิกายน พ.ศ. 2511
ตารางสรุปเหรียญการแข่งขัน 10 อันดับแรก
ฟุตบอลโลก 1950
ฟุตบอลโลก 1950 () เป็นการแข่งขันฟุตบอลโลกครั้งที่ 4 ที่ประเทศบราซิลที่จัดขึ้นระหว่างวันที่ 24 มิถุนายน ถึง 16 กรกฎาคม ค.ศ. 1950 เป็นการแข่งขันครั้งแรกในรอบ 12 ปีหลังจากหยุดการแข่งขันไปในช่วงสงครามโลกครั้งที่ 2 บราซิลได้รับเลือกเป็นประเทศเจ้าภาพโดยฟีฟ่าในเดือนกรกฎาคม ค.ศ. 1946 เป็นครั้งแรกที่มอบถ้วยรางวัล ถ้วยจูลส์ริเมต์ เพื่อเป็นการเฉลิมฉลองครบ 25 ปี ในการดำรงตำแหน่งประธานฟีฟ่าของริเมต์ ผู้ชนะการแข่งขันครั้งนี้คือทีม อุรุกวัย
พาราลิมปิกฤดูร้อน 1972
พาราลิมปิกฤดูร้อน 1972 () หรือการแข่งขันกีฬาพาราลิมปิกฤดูร้อนครั้งที่ 4 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่ไฮเดิลแบร์ก เยอรมนีตะวันตก ระหว่างวันที่ 2 ถึง 11 สิงหาคม ค.ศ. 1972ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1976
พาราลิมปิกฤดูร้อน 1976 () หรือการแข่งขันกีฬาพาราลิมปิกฤดูร้อนครั้งที่ 5 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โตรอนโต แคนาดา ระหว่างวันที่ 3 สิงหาคม ถึง 11 สิงหาคม พ.ศ. 2519
ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1980
พาราลิมปิกฤดูร้อน 1980 () หรือการแข่งขันกีฬาพาราลิมปิกฤดูร้อนครั้งที่ 6 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่Arnhem ประเทศเนเธอร์แลนด์ ระหว่างวันที่ 21 มิถุนายน ถึง 30 มิถุนายน พ.ศ. 2523
ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1984
พาราลิมปิกฤดูร้อน 1984 () หรือการแข่งขันกีฬาพาราลิมปิกฤดูร้อนครั้งที่ 7 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่นิวยอร์ก สหรัฐอเมริกา ระหว่างวันที่ 17 มิถุนายน ถึง 30 มิถุนายน พ.ศ. 2527ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1988
พาราลิมปิกฤดูร้อน 1988 () หรือการแข่งขันกีฬาพาราลิมปิกฤดูร้อนครั้งที่ 8 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โซล ประเทศเกาหลีใต้ ระหว่างวันที่ 15 ตุลาคม ถึง 24 ตุลาคม พ.ศ. 2531ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1992
พาราลิมปิกฤดูร้อน 1992 () หรือการแข่งขันกีฬาพาราลิมปิกฤดูร้อนครั้งที่ 9 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่บาร์เซโลนาและมาดริด ประเทศสเปน ระหว่างวันที่ 3 กันยายน ถึง 14 กันยายน พ.ศ. 2535
ตารางสรุปเหรียญการแข่งขัน 10 อันดับแรก
พาราลิมปิกฤดูร้อน 1996
พาราลิมปิกฤดูร้อน 1996 () หรือการแข่งขันกีฬาพาราลิมปิกฤดูร้อนครั้งที่ 10 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่แอตแลนต้า สหรัฐอเมริกา ระหว่างวันที่ 16 สิงหาคม ถึง 25 สิงหาคม พ.ศ. 2539ตารางสรุปเหรียญการแข่งขัน 10 อันดับแรก
ฟุตบอลโลก 1974
ฟุตบอลโลก 1974 () เป็นการแข่งขันฟุตบอลโลกครั้งที่ 10 ที่จัดขึ้นที่เยอรมนีตะวันตก ระหว่างวันที่ 13 มิถุนายน -7 กรกฎาคม ค.ศ. 1974 เป็นครั้งแรกที่ใช้ถ้วยรางวัลที่ยังคงใช้อยู่ในปัจจุบัน เรียกถ้วยฟีฟ่าเวิลด์คัป สร้างสรรค์โดยประติมากรชาวอิตาลีที่ชื่อ ซิลวิโอ แกซซานิกา การแข่งขันครั้งนี้เยอรมนีตะวันตกเป็นผู้ชนะการแข่งขัน ชนะทีมชาติเนเธอร์แลนด์ในรอบตัดสินไปได้ 2-1 ถือเป็นครั้งที่ 2 ที่เยอรมนีตะวันตกชนะไป หลังจากเคยชนะไปเมื่อปี 1954
พาราลิมปิกฤดูร้อน 2000
พาราลิมปิกฤดูร้อน 2000 () หรือการแข่งขันกีฬาพาราลิมปิกฤดูร้อนครั้งที่ 11 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่ซิดนีย์ ออสเตรเลีย ระหว่างวันที่ 18 ตุลาคม ถึง 29 ตุลาคม พ.ศ. 2543
ตารางสรุปเหรียญการแข่งขัน 10 อันดับแรก
ฟุตบอลโลก 1954
ฟุตบอลโลก 1954 () เป็นการแข่งขันฟุตบอลโลกครั้งที่ 5 ที่จัดขึ้นที่ประเทศสวิตเซอร์แลนด์ ระหว่างวันที่ 16 มิถุนายน - 4 กรกฎาคม ค.ศ. 1954 เป็นปีครบรอบ 50 ปีของฟีฟ่า จัดขึ้นที่ประเทศที่ฟีฟ่ามีสำนักงานตั้งอยู่ และสวิตเซอร์แลนด์ได้รับเลือกจากฟีฟ่า เมื่อเดือนกรกฎาคม 1946 ปีนี้ผู้ชนะการแข่งขันคือทีมชาติเยอรมนีตะวันตก ชนะทีมชาติฮังการี 3-2 ในรอบตัดสิน เป็นการชนะการแข่งขันครั้งแรกของเยอรมนีตะวันตก
พาราลิมปิกฤดูร้อน 2004
พาราลิมปิกฤดูร้อน 2004 () หรือการแข่งขันกีฬาพาราลิมปิกฤดูร้อนครั้งที่ 12 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่เอเธนส์ ประเทศกรีซ ระหว่างวันที่ 17 กันยายน ถึง 28 กันยายน พ.ศ. 2547
ตารางสรุปเหรียญการแข่งขัน 10 อันดับแรก
พหุภพ
พหุภพ () คือแนวคิดตามสมมติฐานว่ามีเอกภพ จำนวนมากมายนับไม่ถ้วน เกิดขึ้นและสลายไปอยู่ ตลอดเวลา (รวมถึงเอกภพของเราเป็นหนึ่งในนั้น) ซึ่งประกอบด้วยทุกสิ่งทุกอย่างที่เป็นจริงทางกายภาพ เช่น กาล อวกาศ รูปแบบทุกชนิดของสสาร พลังงาน โมเมนตัม และกฎทางฟิสิกส์รวมถึงค่าคงที่ต่างๆ ที่ครอบคลุมอยู่ ศัพท์คำนี้เกิดขึ้นในปี ค.ศ. 1895 โดยนักปรัชญาและจิตวิทยาชาวอเมริกัน วิลเลียม เจมส์ เอกภพอื่นๆ ที่มีอยู่ในพหุภพ บางครั้งก็เรียกว่า เอกภพคู่ขนาน
รากฐานของแนวคิดเรื่อง พหุภพ หรืออนันตภพนี้ ยืนอยู่บนทฤษฏีทางฟิสิกส์ 3 ทฤษฎีคือ ทฤษฎี String Theory, ทฤษฎีเอกภพขยายตัว และทฤษฎีสสารมืด (Dark matters) โดยเมื่อมีทฤษฎีสสารมืด นักฟิสิกส์ คำนวณปริมาณสสารแล้วมีมากกว่าสสารทั้งเอกภพถึง สิบยกกำลังกว่า 500 ทำให้แนวคิดเกี่ยวกับ Multiverse ที่มีผู้เสนอเอาไว้ในช่วงทศวรรษ 1970s มีความเป็นไปได้สูง
โครงสร้างของพหุภพ ธรรมชาติของแต่ละเอกภพภายในพหุภพ รวมถึงความสัมพันธ์ระหว่างเอกภพแต่ละแห่งมีอยู่หลายแนวทางขึ้นกับสมมุติฐานของพหุภพที่นำมาพิจารณา สมมุติฐานพหุภพมีอยู่ในการศึกษาจักรวาลวิทยา ฟิสิกส์ ดาราศาสตร์ ปรัชญา จิตวิทยา และในนวนิยาย โดยเฉพาะอย่างยิ่งในนิยายวิทยาศาสตร์และแฟนตาซี ซึ่งมีชื่อเรียกแตกต่างกันไปเช่น เอกภพคู่ขนาน โลกคู่ขนาน ความเป็นจริงคู่ขนาน มิติคู่ขนาน และอื่นๆ อีก
แม็กซ์ เทกมาร์ค (Max Tegmark) และ ไบรอัน กรีน (Brian Greene) ได้คิดค้นรูปแบบของการจัดหมวดหมู่ที่จะจัดจำแนกหมวดหมู่ประเภทของพหุภพประเภทต่าง ๆ ที่มีความแตกต่างหลากหลายในทางทฤษฎี, หรือประเภทของเอกภพ (universe) ที่อาจประกอบด้วยจำนวนของพหุภพทั้งหมดที่มีอยู่ในทางทฏษฎี
คชาภา ตันเจริญ
นายคชาภา ตันเจริญ (ชื่อเดิม สุศิษฎา ตันเจริญ) หรือชื่อเล่นที่รู้จักในวงการบันเทิงว่า มดดำ เป็นบุตรชายคนโตของนายสุชาติ ตันเจริญ นักการเมืองแกนนำกลุ่มบ้านริมน้ำ
คชาภา ตันเจริญ เกิดเมื่อวันที่ เป็นบุตรชายของนายสุชาติ ตันเจริญ กับนางศรีลาทิพย์ ฝั้นมีน้องชาย คือ นายศุภติชา ตันเจริญ (มดแดง) สำเร็จการศึกษาจากโรงเรียนอัสสัมชัญศรีราชา และโรงเรียนทิวไผ่งาม ระดับปริญญาตรี ด้านการบริหารการโรงแรม จากเมืองโอ๊คแลนด์ ประเทศนิวซีแลนด์
มดดำมีความสนิทสนมกับดาราชายหลายคน เช่น หนุ่ม กรรชัย และได้มีฉายาว่า มดดำคชาภาพญาเกย์ อีกด้วย
อุณหภูมิของพลังค์
ในทางฟิสิกส์ อุณหภูมิพลังค์ (; T) คือหน่วยวัดอุณหภูมิในระบบหน่วยธรรมชาติที่รู้จักในชื่อ หน่วยของพลังค์ (Planck units) ตั้งชื่อเพื่อเป็นเกียรติแก่นักฟิสิกส์ชาวเยอรมัน มักซ์ พลังค์ ผู้เสนอแนวคิด
อุณหภูมิพลังค์ทำหน้าที่เป็นสเกลอุณหภูมิ โดยในสเกลนี้อุณหภูมิพลังค์มีค่าเป็น 1 ขณะที่ศูนย์สัมบูรณ์มีค่าเป็น 0 
อุณหภูมิพลังค์ไม่เหมือนความยาวพลังค์หรือเวลาพลังค์ เพราะทั้งสองหน่วยคือหน่วยที่เล็กที่สุด อุณหภูมิพลังค์คือหน่วยที่ใหญ่ที่สุดของอุณหภูมิที่เป็นไปได้
อุณหภูมิของหน่วยอื่นสามารถแปลงเป็นอุณหภูมิพลังค์ได้ เช่น 0 °C = 273.15 K = 1.9279 × 10"T".
อุณหภูมิของพลังค์สามารถนิยามได้ดังนี้
formula_1 = 
1.416785(71) × 10 K
โดยที่:
ตัวเลขสองหลักในวงเล็บ ใช้แทนความคลาดเคลื่อนมาตรฐานของเลขสองหลักสุดท้ายของค่าประมาณการ
เช่นกันกับหน่วยของพลังค์อื่นๆ อุณหภูมิของพลังค์ 1 หน่วยใช้เป็นขีดจำกัดพื้นฐานทางทฤษฎีควอนตัม ร่วมกันกับความโน้มถ่วง ตามที่เข้าใจกันในปัจจุบัน กล่าวอีกนัยหนึ่ง คือ ความยาวคลื่นของรังสีที่แผ่จากวัตถุสามารถคำนวณจากอุณหภูมิของวัตถุได้ โดยถ้าวัตถุมีอุณหภูมิสูงถึง 1.41 x 10Kelvin ("T") รังสีที่ปล่อยออกมาก็จะมีความยาวคลื่นเป็น 1.616 x 10เมตร (ความยาวพลังค์) โดยที่จุดนี้ปรากฏการณ์แรงโน้มถ่วงควอนตัมก็จะเข้ามาเกี่ยวข้องด้วย
ถ้าอุณหภูมิมีค่าเท่ากับหรือสูงกว่า "T" แล้ว ทฤษฎีทางฟิสิกส์ในปัจจุบันจะไม่สามารถใช้งานได้ เพราะเรายังขาดความเข้าใจในทฤษฎีแรงโน้มถ่วงควอนตัม
ขอบฟ้าเหตุการณ์
ตามทฤษฎีสัมพัทธภาพทั่วไป ขอบฟ้าเหตุการณ์ () คือขอบเขตของปริภูมิ-เวลา ซึ่งโดยมากมักเป็นพื้นที่โดยรอบหลุมดำ ที่ซึ่งเหตุการณ์ต่างๆ ไม่อาจส่งออกมาถึงผู้สังเกตการณ์ภายนอกได้ แสงที่แผ่ออกมาจากภายในขอบฟ้าเหตุการณ์จะไม่มีวันเดินทางมาถึงผู้สังเกต และวัตถุใดๆ ที่ล่วงผ่านขอบฟ้าเหตุการณ์ไปจากฝั่งของผู้สังเกต จะมีสภาวะที่ช้าลงและดูเหมือนจะไม่สามารถข้ามผ่านขอบฟ้าเหตุการณ์ไปได้ ภาพที่เห็นจะเกิดภาวะการเคลื่อนไปทางแดงมากยิ่งขึ้นเรื่อยๆ เมื่อเวลาผ่านไป อย่างไรก็ดีวัตถุที่เคลื่อนที่นั้นจะไม่รู้สึกถึงความแตกต่าง และอันที่จริงได้ข้ามผ่านขอบฟ้าเหตุการณ์ไปแล้วในระยะเวลาที่แน่นอนขนาดหนึ่ง
มีขอบฟ้าเหตุการณ์ที่พิเศษอยู่หลายประเภท รวมถึงชนิดที่แตกต่างไปโดยสิ้นเชิงเช่นที่พบรอบๆ หลุมดำ ส่วนขอบฟ้าเหตุการณ์อื่นๆ ที่ไม่เหมือนใครก็รวมไปถึง ขอบฟ้าเคาชีและคิลลิง (Cauchy and Killing horizon), ทรงกลมโฟตอน และเออร์โกสเฟียร์ จากทฤษฎี Reissner-Nordström solution, ขอบฟ้าอนุภาคและขอบฟ้าจักรวาลวิทยา ในวิชาจักรวาลวิทยา เป็นต้น
รางวัลลูกโลกทองคำ ครั้งที่ 67
งานประกาศผลรางวัลลูกโลกทองคำ ครั้งที่ 67 () ออกอากาศสดจากโรงแรมเบเวอร์ลีฮิลตัน รัฐแคลิฟอร์เนีย เมื่อคืนวันอาทิตย์ที่ 17 มกราคม ค.ศ. 2010 ทางช่องเอ็นบีซี มีพิธีกรคือริกกี เจอร์เวส
ผู้ชนะแสดงเป็น ตัวหนา.
Martin Scorsese
จดหมายของนักบุญยอห์น ฉบับที่ 1
จดหมายของนักบุญยอห์น ฉบับที่ 1 () เป็นหนังสือฉบับที่ 23 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
หนังสือเล่มนี้แต่แรกเป็นจดหมาย ซึ่งแม้ว่าจะไม่ได้ระบุชื่อผู้เขียนว่าเป็นใคร แต่คริสตจักรในยุคแรกเชื่อต่อกันมาว่า ผู้เขียนคือยอห์นผู้นิพนธ์พระวรสารที่ได้เขียนพระวรสารนักบุญยอห์น อันเป็นหนึ่งในสี่พระวรสาร และจากการวิเคราะห์เนื้อหาในจดหมายโดยผู้เชี่ยวชาญแล้วพบว่า ทั้งตอนเริ่มต้นของจดหมายและเนื้อหาภายในจดหมายถึง 11 ประโยคคล้ายกันกับในพระวรสารนักบุญยอห์น ผู้เชี่ยวชาญจึงสรุปตรงกัน ช่วงเวลาในการเขียนจดหมายฉบับนี้ยากที่จะระบุให้ชัดเจนได้ แต่จากหลักฐานอื่น ๆ ประกอบ พอจะคาดได้ว่าเป็นช่วงปลายศตวรรษแรก หรือราวปีค.ศ. 90
ในช่วงศตวรรษแรกได้มีผู้ที่สอนผิดหรือครูเทียมเกิดขึ้นมาก คนเหล่านี้ชักจูงคริสเตียนในยุคแรกให้หลงผิดไป โดยการปฏิเสธความเป็นมนุษย์ของพระเยซู ยอห์นผู้นิพนธ์พระวรสารจึงเขียนจดหมายฉบับนี้ขึ้น เพื่อแก้ไขความเข้าใจผิดของผู้เชื่อบางกลุ่มให้ถูกต้อง โดยการเป็นพยานถึงการคืนพระชนม์ของพระเยซูและเปิดโปงความเสื่อมศีลธรรมของเหล่าครูเทียมนั้น
ยอห์นมีจุดประสงค์สามประการในการเขียนจดหมายฉบับนี้ ประการแรกคือ ต้องการไม่ให้คริสต์ศาสนิกชนหลงไปตามคำสอนผิดจากครูเทียม ยอห์นกล่าวถึงการจะสังเกตว่าใครอยู่ฝ่ายพระเยซูนั้น ให้พิจารณาจากการประพฤติร่วมกับคำพูดด้วย เช่น ผู้ที่กล่าวว่า ข้าพเจ้าคุ้นกับพระองค์ แต่ไม่ได้ประพฤติตามพระบัญญัติของพระองค์ ผู้นั้นเป็นคนพูดมุสา หรือในอีกตอนหนึ่งที่ว่า ผู้ที่ปฏิเสธว่าพระเยซูไม่ใช่พระคริสต์ ผู้ใดที่ปฏิเสธพระบิดาและพระบุตร ผู้นั้นแหละเป็นปฏิปักษ์ของพระคริสต์ เป็นต้น
ประการที่สองคือ ต้องการให้คริสเตียนเชื่อมั่นในความรอดของตนเอง ยอห์นกล่าวถึงเรื่องของชีวิตนิรันดร์ในพระคริสต์ เพื่อให้คริสเตียนมั่นใจในชีวิตหลังความตาย ซึ่งยอห์นมั่นใจมาก เพราะเห็นมากับตาตนเองแล้วว่า พระเยซูฟื้นคืนชีวิตได้ ส่วนในเรื่องการทูลขอจากพระเจ้า ยอห์นกล่าวว่า ทูลขอสิ่งใดที่เป็นพระประสงค์ของพระองค์ พระองค์ก็โปรดฟัง เพื่อไขข้อข้องใจที่บางคนทูลขอแล้วไม่ได้รับ
ประการสุดท้ายคือ ต้องการให้คริสเตียนประพฤติต่อกันด้วยความรักที่บริสุทธิ์ ในเรื่องนี้ยอห์นได้เขียนไว้หลายตอนด้วยกันในจดหมาย แต่ตอนที่น่าประทับใจที่สุด น่าจะเป็นคำกล่าวที่ว่า "ถ้าผู้ใดว่า 'ข้าพเจ้ารักพระเจ้า' และใจยังเกลียดชังพี่น้องของตน ผู้นั้นก็เป็นคนพูดมุสา เพราะว่าผู้ที่ไม่รักพี่น้องของตนที่แลเห็นแล้ว จะรักพระเจ้าที่ไม่เคยเห็นไม่ได้"
1. การดำเนินชีวิตคริสเตียน 1:1 - 2:2
2. ดำเนินชีวิตในสามัคคีธรรมกับพระเจ้า 2:3 - 29
3. ดำเนินชีวิตโดยไม่ข้องแวะกับบาป 3:1 - 24
4. ดำเนินชีวิตในความรัก 4:1 - 21
5. ดำเนินชีวิตด้วยความมั่นใจในพระเจ้า 5:1 - 21
พลาสมาควาร์ก–กลูออน
พลาสมาควาร์ก-กลูออน (; QGP) หรือ ซุปควาร์ก คือสถานะของควอนตัมโครโมไดนามิกส์ ซึ่งมีอยู่ที่ระดับอุณหภูมิและความหนาแน่นสูงยิ่งยวด สภาวะนี้ประกอบด้วยควาร์กและกลูออนที่ (เกือบเป็น) อิสระ อันเป็นอนุภาคมูลฐานสำคัญที่ประกอบกันขึ้นเป็นสสาร การทดลองโดยเครื่องซูเปอร์โปรตอนซิงโครตรอน (SPS) ที่เซิร์น เป็นความพยายามแรกในการสร้างพลาสมาควาร์ก-กลูออน ขึ้นในคริสต์ทศวรรษ 1980-1990 ผลที่ได้ทำให้เซิร์นประกาศหลักฐานทางอ้อมที่ยืนยัน "สถานะใหม่ของสสาร" ในปี ค.ศ. 2000 มีการทดลองที่ห้องทดลองแห่งชาติบรู๊คฮาเวนด้วยเครื่อง Relativistic Heavy Ion Collider (RHIC) ซึ่งยังคงพยายามดำเนินการอยู่ในปัจจุบัน รวมถึงการทดลองครั้งใหม่อีก 3 ครั้งด้วยเครื่องเร่งอนุภาคขนาดใหญ่ (LHC) และ Large Ion Collider Experiment (ALICE) ของเซิร์น ATLAS experiment (ATLAS) และ Compact Muon Solenoid (CMS) ก็ยังคงศึกษาคุณสมบัติของพลาสมาควาร์ก-กลูออนนี้อยู่
กันต์ กันตถาวร
กันต์ กันตถาวร เกิดเมื่อวันที่ 6 ธันวาคม พ.ศ. 2528 เป็นนักแสดง นายแบบ ดีเจ พิธีกร ชาวไทย
กันต์ จบการศึกษาระดับมัธยมปลายแผนกการเรียนศิลป์ - คำนวณ จากโรงเรียนบดินทรเดชา (สิงห์ สิงหเสนี) 2 และจบการศึกษาระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย เคยเป็นหนุ่มป๊อปดาวองซ์ (สถาบันกวดวิชาชื่อดังแห่งหนึ่ง) ประจำปี 2003 คู่กับคะนึงนิจ จักรสมิทธานนท์ เข้าสู่วงการบันเทิงจากการเป็นนายแบบ เดินแบบ ถ่ายภาพนิ่ง จากนั้น และยังมีผลงานโฆษณาหลายชิ้น แสดงในมิวสิกวิดีโอ รวมทั้งยังเป็นดีเจของคลื่นอีเอฟเอ็ม จากนั้นได้เซ็นสัญญากับสังกัดโพลีพลัส แสดงละครเรื่องแรกของค่ายคือ "บ่วงร้ายพ่ายรัก" โดยรับบทเป็นเชน ตัวร้ายซึ่งจากบทบาทนี้ทำให้ได้รับการเสนอชื่อเข้าชิงรางวัลท็อปอวอร์ด 2009 สาขาดาวรุ่งชายยอดเยี่ยมประเภทละครโทรทัศน์ แต่ไม่ได้รับรางวัล ปัจจุบันเป็นพิธีกรหลายๆรายการซึ่งอยู่ในสังกัดเวิร์คพ้อยท์
ปัจจุบันกันต์สมรสกับสาวนอกวงการ อัยดา ศรีมูลตรี หรือ พลอย และสมรสกันในวันที่ 8 ธันวาคม 2561
คณะกรรมการโอลิมปิกแห่งประเทศไทย
คณะกรรมการโอลิมปิคแห่งประเทศไทย ในพระบรมราชูปถัมภ์ () เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งอยู่ ณ บ้านอัมพวัน เลขที่ 226 ถนนศรีอยุธยา แขวงวชิรพยาบาล เขตดุสิต กรุงเทพมหานคร 10300
มีหน้าที่จัดส่งและนำคณะนักกีฬา เข้าร่วมการแข่งขันกีฬาโอลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย
ในปี พ.ศ. 2489 ได้มีการแต่งตั้งคณะกรรมการขึ้นมาหนึ่งชุดมีชื่อเรียกว่า "คณะกรรมการต้อนรับระหว่างประเทศฝ่ายกีฬา" มีวัตถุประสงค์เพื่อให้ชาวต่างประเทศที่มาพำนัก อยู่ในประเทศไทยหลังสงครามโลกครั้งที่สอง ได้มีโอกาสเล่นและแข่งขันกีฬา โดยรวบรวมรายได้ จากการเก็บค่าผ่านประตูส่งบำรุงสภากาชาดไทย และบำรุงการกุศลสาธารณประโยชน์ด้านการกีฬา
ต่อมาที่ประชุมเห็นว่าน่าจะมีองค์กรโอลิมปิกมาดำเนินการแทน คณะกรรมการดังกล่าว โดยมีวัตถุประสงค์เพื่อเจริญสัมพันธไมตรีด้านการกีฬากับนานาประเทศ จึงได้จัดตั้งคณะกรรมการโอลิมปิคแห่งประเทศไทยฯ ขึ้นเมื่อวันที่ 20 มิถุนายน พ.ศ. 2491 พร้อมทั้งมีหนังสือถึงคณะกรรมการโอลิมปิกสากล ณ เมืองโลซาน ประเทศสวิตเซอร์แลนด์ เมื่อวันที่ 22 กรกฎาคม พ.ศ. 2491 เพื่อขอให้ดำเนินการรับรองอย่างเป็นทางการต่อไป หลังจากนั้นคณะกรรมการโอลิมปิกสากลได้นำเรื่องนี้เสนอเข้าที่ประชุม ณ กรุงโคเปนเฮเกน ประเทศเดนมาร์ก เมื่อวันที่ 15 พฤษภาคม พ.ศ. 2493 ในการนี้ที่ประชุมได้ให้การรับรอง คณะกรรมการโอลิมปิคแห่งประเทศไทยฯ อย่างเป็นทางการและเป็นเอกฉันท์
ในระหว่างที่คณะกรรมการโอลิมปิคแห่งประเทศไทย กำลังทำเรื่องขอให้คณะกรรมการโอลิมปิกสากล รับรองอย่างเป็นทางการอยู่นั้น คณะกรรมการโอลิมปิคแห่งประเทศไทย ก็ได้นำเรื่องขอพระราชทาน พระบรมราชูปถัมภ์ เพื่อเฉลิมพระเกียรติ อันเป็นการดำเนินเรื่องให้สอดคล้องกับนานาประเทศ ที่มีพระมหากษัตริย์เป็นองค์ประมุข
ในการนี้พระบาทสมเด็จพระเจ้าอยู่หัวฯ ได้ทรงพระกรุณาโปรดเกล้าฯ พระราชทาน โดยท่านราชเลขานุการในพระองค์ได้เชิญกระแสรับสั่งมาเมื่อวันที่ 26 ธันวาคม พ.ศ. 2492 อีกทั้งยังได้ทรงพระกรุณาโปรดเกล้าฯ พระราชทานพระบรมราชานุญาต ให้ใช้ตราของคณะกรรมการโอลิมปิคแห่งประเทศไทย ในพระบรมราชูปถัมภ์ ตามลายพระหัตถ์ของท่านราชเลขาธิการ เมื่อวันที่ 8 มกราคม พ.ศ. 2494
คณะกรรมการโอลิมปิคแห่งประเทศไทย วาระดำรงตำแหน่ง พ.ศ. 2560 - พ.ศ. 2564 มีรายนามดังต่อไปนี้
เลปตอน
เลปตอน () เป็นอนุภาคมูลฐานชนิดหนึ่งที่มีสปิน (ฟิสิกส์)ครึ่งจำนวนเต็ม (สปิน ) และไม่ประสพกับอันตรกิริยาอย่างเข้ม เลปตอนแบ่งออกเป็นสองชั้นหลัก ได้แก่ เลปตอนที่มีประจุไฟฟ้า (หรือที่เรียกว่า "เลปตอนที่เหมือนอิเล็กตรอน") และเล็ปตอนนิวทรัล (เล็ปตอนเป็นกลาง) (หรือที่เรียกว่า นิวทรืโน) เลปตอนที่มีประจุสามารถรวมกับอนุภาคอื่นกลายเป็น อนุภาคผสมหลายอย่าง เช่นอะตอมและโพซิโทรเนียม ในขณะที่นิวทริโนยากที่จะปฏิสัมพันธ์กับผู้อื่น ดังนั้นมันจึงยากที่จะถูกพบเห็น พวกเลปตอนที่รู้จักกันดีคือ อิเล็กตรอน 
มีเลปตอนอยู่ทั้งสิ้น 6 ชนิด (flavour) แยกเป็น 3 ชั่วรุ่น () ชั่วรุ่นที่หนึ่งเรียกว่า "เลปตอนอิเล็กตรอน" ประกอบด้วยอิเล็กตรอน (e) และอิเล็กตรอนนิวตริโน (V) ชั่วรุ่นที่สองคือ "เลปตอนมิวออน" ประกอบด้วย มิวออน (μ) และ มิวออนนิวตริโน (V) ชั่วรุ่นที่สามคือ "เลปตอนเทา" ประกอบด้วย เทา (อนุภาค) (T) และ เทานิวตริโน (V) อิเล็กตรอนมีมวลน้อยที่สุดในหมู่เลปตอนที่มีประจุทั้งหมด มิวออนและเทาที่หนักที่สุดจะเปลี่ยนอย่างรวดเร็วไปเป็นอิเล็กตรอนผ่านทางกระบวนการของการสลายอนุภาค ซึ่งเป็นการแปลงจากสถานะมวลมากไปเป็นสถานะมวลน้อย ดังนั้นอิเล็กตรอนจึงเสถียรและเป็นเลปตอนแบบมีประจุที่พบมากที่สุดในจักรวาล ในขณะที่มิวออนและเทาสามารถถูกสร้างขึ้นมาได้เพียงแต่ในการชนกันที่พลังงานฟิสิกส์ที่สูงเท่านั้น (เช่นพวกที่เกี่ยวกับรังสีคอสมิกและพวกที่เกิดขึ้นในเครื่องเร่งอนุภาค
เลปตอนมีคุณสมบัติที่เป็นเนื้อแท้หลายอย่าง รวมทั้ง ประจุไฟฟ้า สปิน และ มวล อย่างไรก็ตาม มันแตกต่างจากควาร์ก เพราะไม่อยู่ภายใต้ อันตรกิริยาอย่างเข้ม แต่อาจอยู่ภายใต้อันตรกิริยาพื้นฐานอื่นอีกสามอย่าง ซึ่งได้แก่ แรงโน้มถ่วง แรงแม่เหล็กไฟฟ้า (ไม่รวมพวกนิวทริโนซึ่งเป็นกลางทางไฟฟ้า) และ อันตรกิริยาอย่างอ่อน สำหรับทุกเฟลเวอร์ของเลปตอน พวกมันมี ปฏิยานุภาค เรียกว่า ปฏิเลปตอน ที่แตกต่างกันเฉพาะบางส่วนของคุณสมบัติ ซึ่งปฏิเลปตอนจะมี 'ขนาดเท่ากันแต่เครื่องหมายตรงข้าม' และบางทฤษฎีกล่าวว่านิวทริโนอาจเป็นตัวปฏิปักษ์ของมันเอง ซึ่งปัจจุบันยังไม่มีใครรู้ว่าเป็นเช่นนั้นจริงหรือไม่
เลปตอนที่มีประจุตัวแรกคือ อิเล็กตรอน ถูกตั้งทฤษฎีในกลางศตวรรษที่ 19 โดยนักวิทยาศาสตร์หลายคน และถูกค้นพบในปี 1897 โดย J. J. Thomson. เลปตอนตัวต่อมาที่ถูกค้นพบคือมิวออน โดย Carl D. Anderson ในปี 1936 ซึ่งในขณะนั้นถูกระบุว่าเป็นมีซอน การศึกษาต่อมาพบว่า มิวออนไม่มีคุณสมบัติของมีซอนอย่างที่คาดไว้ แต่ประพฤฒิตัวเหมือนอิเล็กตรอน เพียงแต่มีมวลมากกว่า ต้องใช้เวลาถึงปี 1947 เพื่อให้ได้หลักการของ "เลปตอน" ว่าเป็นครอบครัวหนึ่งของอนุภาคที่จะถูกนำเสนอ นิวทริโน และ อิเล็กตรอนนิวทริโน ถูกนำเสนอโดย Wolfgang Pauli ในปี 1930 เพื่ออธิบายลักษณะที่แน่นอนของ การสลายให้อนุภาคบีตา มันถูกสังเกตเห็นในการทดลองของ Cowan–Reines ที่ดำเนินการโดย Clyde Cowan และ Frederick Reines ในปี 1956. มิวออนนิวทริโน ถูกค้นพบในปี 1962 โดย Leon M. Lederman, Melvin Schwartz และ Jack Steinberger, และ เทา ถูกค้นพบระหว่างปี 1974 ถีงปี 1977 โดย Martin Lewis Perl และเพื่อนร่วมงานจาก Stanford Linear Accelerator Center และ Lawrence Berkeley National Laboratory. ขณะที่ เทานิวทริโน เพิ่งถูกประกาศการค้นพบ เมื่อ กรกฎาคม 2000 โดย DONUT collaboration จาก Fermilab
เลปตอนเป็นชิ้นส่วนสำคัญใน แบบจำลองมาตรฐาน อิเล็กตรอนเป็นองค์ประกอบของอะตอม เคียงข้างกับ โปรตอน และ นิวตรอน ขณะที่ อะตอมแปลก ซึ่งมีมิวออนและเทา แทนที่จะเป็นอิเล็กตรอน สามารถถูกสังเคราะห์ขึ้นได้ เช่นเดียวกับอนุภาค เลปตอน-ปฏิเลปตอน เช่น โพซิโทรเนียม